X-cilvēki: Tumšais Fēnikss
"X-cilvēki: Tumšais Fēnikss" (angļu: Dark Phoenix) ir 2019. gada amerikāņu supervaroņu filma, kuras režisors, scenārija autors un viens no producentiem ir Saimons Kinbergs. Filma balstīta uz Marvel Comics komiksiem ar tādu pašu nosaukumu. Filma ir turpinājums 2016. gada filmai "X-cilvēki: Apokalipse". Galvenās lomas filmā atveido Maikls Fasbenders, Džeimss Makevojs, Nikolass Holts, Tajs Šeridans, Sofija Tērnere un Džesika Česteina. Filmas pirmizrāde notika 2019. gada 4. jūnijā Losandželosā.